
	BIRŠTONO SAVIVALDYBĖS  TARYBA

	


SPRENDIMAS

DĖL BIRŠTONO SAVIVALDYBĖS MATERIALIOJO TURTO NUOMOS TVARKOS 
2011 m. vasario 4 d. Nr. TS-22 

Birštonas


Vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 straipsnio 3 punktu, 16 straipsnio 2 dalies 26 punktu ir 18 straipsnio 1 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 11 straipsnio 1 dalimi ir 14 straipsnio 5 ir 6 dalimis bei vykdydama Birštono savivaldybės tarybos 2010 m. gruodžio 17 d. sprendimo Nr. TS-203 2.1 punktą, Birštono savivaldybės taryba n u s p r e n d ž i a:  

1. Patvirtinti pridedamus:

1.1. Birštono savivaldybės materialiojo turto nuomos tvarkos aprašą;

1.2. Birštono savivaldybės materialiojo turto nuomos pavyzdinę sutartį;

1.3. Birštono savivaldybės materialiojo turto trumpalaikės nuomos pavyzdinę sutartį;

1.4. Birštono savivaldybės materialiojo turto nuomos komisijos darbo reglamentą.

2. Sudaryti šios sudėties Birštono savivaldybės materialiojo turto nuomos komisiją:

Nijolė Dirginčienė – Birštono savivaldybės merė, komisijos pirmininkė;

Ona Grigonienė – Birštono savivaldybės administracijos Biudžeto skyriaus vedėja, komisijos pirmininkės pavaduotoja;

Pranas Cvilikas – Birštono savivaldybės administracijos Ūkio, turto ir kaimo plėtros skyriaus vedėjas;

Aušra Slavinskienė – Birštono savivaldybės administracijos Teisės ir personalo skyriaus vedėja;

Nijolė Vaitkevičienė – Birštono savivaldybės administracijos Ūkio, turto ir kaimo plėtros skyriaus vyriausioji specialistė.

3. Pavesti Birštono savivaldybės administracijos direktoriui pagal Birštono savivaldybės materialiojo turto nuomos komisijos rekomendacijas tvirtinti turto, kurio nuomos konkursas skelbiamas antrą ir daugiau kartų, nuompinigių dydį.


4. Įpareigoti Birštono savivaldybės administracijos direktorių raštu įspėti  materialiojo turto nuomininkus, kurie daugiau kaip 3 mėnesius nemoka nuompinigių už nuomojamą turtą, ir per 10 dienų nuo įspėjimo išsiuntimo dienos nuomininkui nesumokėjus skolos, parengti dokumentus  dėl skolos išieškojimo ir sutarties nutraukimo. 

5. Nustatyti, kad:

5.1. turto pradinę nuomos kainą, vadovaudamasis turto nuompinigių dydžių nustatymo formulėmis, numatytomis Nuompinigių už valstybės materialiojo turto nuomą skaičiavimo taisyklėse, patvirtintose Lietuvos Respublikos aplinkos ministro ir Lietuvos Respublikos finansų ministro 2007 m. birželio 7 d. įsakymu Nr. D1-322 / 1K-206 ir vėlesniuose jo pakeitimuose ar (ir) papildymuose, apskaičiuoja turto valdytojas. Turto valdytojas nustato tikslius koregavimo koeficientus;  

5.2. nuompinigiai paskirstomi po lygiai Birštono savivaldybei ir subjektui, kurio apskaitoje yra nuomojamas turtas, arba Birštono savivaldybės tarybos sprendime dėl turto nuomos kitu nurodytu santykiu. Gautos lėšos naudojamos turto priežiūros, remonto ir kitoms su Savivaldybės materialiuoju turtu susijusioms išlaidoms apmokėti;

5.3. Birštono savivaldybės tarybos sprendimu Birštono savivaldybės nekilnojamojo turto objektai gali būti pripažinti svarbiais;

5.4. Birštono savivaldybės svarbių nekilnojamojo turto objektų nuomai gali būti Savivaldybės tarybos sprendimu patvirtinama atskira nuomos tvarka;
5.5. Birštono savivaldybei nuosavybės teise priklausantys žemės sklypai išnuomojami pagal atskirą tvarką.
6. Pripažinti netekusiais galios:

6.1. Birštono savivaldybės tarybos 2007 m. vasario 5 d. sprendimo Nr. TS-10 „Dėl Birštono savivaldybės materialiojo turto nuomos tvarkos aprašo tvirtinimo ir Birštono savivaldybės tarybos 2002 m. liepos 9 d. sprendimo Nr. 72 ir 2002 m. gruodžio 10 d. sprendimo Nr. 96 pripažinimo netekusiu galios“ 1, 1.1, 1.2, 3, 3.1, 3.1.1, 3.1.2, 3.1.3, 3.1.4, 3.2, 3.3, 3.4, 3.5 ir 4 punktus;

6.2. Birštono savivaldybės tarybos 2009 m. kovo 27 d. sprendimo Nr. TS-54 „Dėl Birštono savivaldybės materialiojo turto nuomos konkurso komisijos sudarymo“ 1 punktą. 

Šis sprendimas gali būti skundžiamas Lietuvos Respublikos administracinių bylų teisenos įstatymo (Žin., 1999, Nr. 13-308; 2000, Nr. 85-2566) nustatyta tvarka.

